Ericu950/Stoicheia-meter-silver huggingface dataset:
ἐπὶ τούτοις Πίνδαρος ἔρεισμα τῆς Ἑλλάδος προσεῖπε τὰς Ἀθήνας , οὐχ ὅτι ταῖς Φρυνίχου τραγῳδίαις καὶ Θέσπιδος ὤρθουν τοὺς Ἕλληνας , ἀλλ ὅτι πρῶτον , ὥς φησιν αὐτός , ἐπ Ἀρτεμισίῳ παῖδες Ἀθαναίων ἐβάλοντο φαεννὰν κρηπῖδ ἐλευθερίας ·
ἐπί τε Σαλαμῖνι καὶ Μυκάλῃ καὶ Πλαταιαῖς ὥσπερ ἀδαμαντίνοις στηρίξαντες τὴν ἐλευθερίαν τῆς Ἑλλάδος παρέδοσαν τοῖς ἄλλοις ἀνθρώποις 0 .
ἀλλὰ νὴ Δία παιδιὰ τὰ τῶν ποιητῶν οἱ δὲ ῥήτορες ἔχουσί τι παραβαλλόμενοι πρὸς τοὺς στρατηγούς , ἐξ ὧν εἰκότως Αἰσχίνης σκώπτων τὸν Δημοσθένην λέγειν φησὶν ὅτι γράψεται τῷ βήματι διαδικασίαν πρὸς τὸ στρατήγιον .
ἆρ οὖν ἄξιον προκρῖναι τὸν Ὑπερείδου Πλαταϊκὸν τῆς Ἀριστείδου Πλαταιᾶσι νίκης 0 ;
ἢ τὸν Λυσίου κατὰ τῶν τριάκοντα τῆς Θρασυβούλου καὶ Ἀρχίνου τυραννοκτονίας 0 ;
ἢ τὸν Αἰσχίνου κατὰ Τιμάρχου ἑταιρήσεως τῆς Φωκίωνος εἰς Βυζάντιον βοηθείας , δι ἧς ἐκώλυσε τοὺς τῶν συμμάχων υἱοὺς ἐνύβρισμά τε καὶ παροίνημα γενέσθαι Μακεδόνων 0 ;
ἢ τοῖς κοινοῖς στεφάνοις , οὓς τὴν Ἑλλάδα ἐλευθερώσας ἔλαβεν ὁ δῆμος , τὸν Δημοσθένους περὶ τοῦ στεφάνου παραβάλωμεν , ἐν ᾧ τοῦτο λαμπρότατον καὶ λογιώτατον ὁ ῥήτωρ πεποίηκεν , ὀμόσας τοὺς ἐν Μαραθῶνι προκινδυνεύσαντας τῶν προγόνων , οὐ τοὺς ἐν ταῖς σχολαῖς τὰ μειράκια προδιδάσκοντας .
ἐφ οἷς οὐ τοὺς Ἰσοκράτεις καὶ Ἀντιφῶντας καὶ Ἰσαίους , ἀλλὰ τούτους ἡ πόλις δημοσίαις ταφαῖς ἔθαψεν , ὑποδεξαμένη τὰ λείψανα τῶν σωμάτων , καὶ τούτους ἀπεθέωσε τοῖς ὅρκοις ὁ ῥήτωρ ὀμνύων οὓς οὐκ ἐμιμεῖτο .
ἰσοκράτης δὲ τοὺς ἐν Μαραθῶνι προκινδυνεύσαντας ὥσπερ ἀλλοτρίαις ψυχαῖς φήσας ἐναγωνίσασθαι καὶ καθυμνήσας τὴν τόλμαν αὐτῶν καὶ τὴν ὑπεροψίαν τοῦ ζῆν , αὐτός , ὥς φασιν , ἤδη γέρων γεγονὼς πρὸς τὸν πυθόμενον πῶς διάγει , οὕτως , εἶπεν , ὡς ἄνθρωπος ὑπὲρ ἐνενήκοντα ἔτη γεγονὼς καὶ μέγιστον ἡγούμενος τῶν κακῶν τὸν θάνατον 0 .
οὐ γὰρ ἀκονῶν ξίφος οὐ δὲ λόγχην χαράττων οὐ δὲ λαμπρύνων κράνος οὐ δὲ στρατευόμενος οὐ δ ἐρέττων , ἀλλ ἀντίθετα καὶ πάρισα καὶ ὁμοιόπτωτα κολλῶν καὶ συντιθείς , μονονοὺ κολαπτῆρσι καὶ ξυστῆρσι τὰς περιόδους ἀπολεαίνων καὶ ῥυθμίζων ἐγήρασε .
πῶς οὖν οὐκ ἔμελλεν ἄνθρωπος ψόφον ὅπλων φοβεῖσθαι καὶ σύρρηγμα φαλάγγων ὁ φοβούμενος φωνῆεν φωνήεντι συγκροῦσαι καὶ συλλαβῇ τὸ ἰσόκωλον ἐνδεὲς ἐξενεγκεῖν ;
μιλτιάδης μὲν γὰρ ἄρας ἐς Μαραθῶνα τῇ ὑστεραίᾳ τὴν μάχην συνάψας ἧκεν εἰς ἄστυ μετὰ τῆς στρατιᾶς νενικηκώς , καὶ Περικλῆς ἐννέα μησὶ Σαμίους καταστρεψάμενος ἐφρόνει τοῦ Ἀγαμέμνονος μεῖζον ἔτει δεκάτῳ τὴν Τροίαν ἑλόντος ·
ἰσοκράτης δὲ μικροῦ τρεῖς ὀλυμπιάδας ἀνήλωσεν , ἵνα γράψῃ τὸν πανηγυρικὸν λόγον , οὐ στρατευσάμενος ἐν τούτοις τοῖς χρόνοις οὐ δὲ πρεσβεύσας οὐ δὲ πόλιν κτίσας οὐ δὲ ναύαρχος ἐκπεμφθείς , καίτοι μυρίους τοῦ τότε χρόνου πολέμους ἐνέγκαντος ·
ἀλλ ἐν ᾧ Τιμόθεος Εὔβοιαν ἠλευθέρου καὶ Χαβρίας περὶ Νάξον ἐναυμάχει καὶ περὶ Λέχαιον Ἰφικράτης κατέκοπτε τὴν Λακεδαιμονίων μόραν , καὶ πᾶσαν ἐλευθερώσας πόλιν ὁ δῆμος ἰσόψηφον αὐτοῖς τὴν Ἑλλάδα κατέστησεν , οἴκοι καθῆστο βιβλίον ἀναπλάττων τοῖς ὀνόμασιν , ὅσῳ χρόνῳ τὰ προπύλαια Περικλῆς ἀνέστησε καὶ τοὺς ἑκατομπέδους .
καίτοι καὶ τοῦτον ὡς βραδέως ἀνύοντα τοῖς ἔργοις ἐπισκώπτων Κρατῖνος οὕτω πως λέγει περὶ τοῦ διὰ μέσου τείχους , λόγοισι γὰρ αὐτὸ προάγει Περικλέης , ἔργοισι δ οὐ δὲ κινεῖ .
σκόπει δὲ σοφιστικὴν μικροφροσύνην , τὸ ἔνατον μέρος τοῦ βίου εἰς ἕνα λόγον καταναλίσκουσαν .
ἀλλὰ δὴ μέγα τοὺς Δημοσθένους τοῦ ῥήτορος λόγους ἄξιόν ἐστι τοῖς τοῦ στρατηγοῦ ἔργοις παραβάλλειν ;
τὸν κατὰ Κόνωνος αἰκίας τοῖς περὶ Πύλον τροπαίοις ἐκείνου 0 ;
τὸν πρὸς Ἀρεθούσιον περὶ ἀνδραπόδων τοῖς ἐξανδραποδισθεῖσιν ὑπ ἐκείνου Σπαρτιάταις 0 ;
ἢ ἡλικίᾳ τοὺς ἐπιτροπικοὺς ἔγραψε , ταύτην Ἀλκιβιάδης ἔχων Μαντινεῖς καὶ Ἠλείους ἐπὶ τὴν Λακεδαίμονα συνέστησε .
καὶ μὴν οἵ γε δημόσιοι λόγοι τοῦτ ἔχουσι θαυμαστόν , ὅτι τοῖς Φιλιππικοῖς ἐπὶ πράξεις προτρέπεται καὶ τὴν Λεπτίνου πρᾶξιν ἐπαινεῖ .
πάντα μέν , ὦ Κλέα , δεῖ τ ἀγαθὰ τοὺς νοῦν ἔχοντας αἰτεῖσθαι παρὰ τῶν θεῶν , μάλιστα δὲ τῆς περὶ αὐτῶν ἐπιστήμης ὅσον ἐφικτόν ἐστιν ἀνθρώποις μετιόντες εὐχώμεθα τυγχάνειν παρ αὐτῶν ἐκείνων ·
ὡς οὐδὲν ἀνθρώπῳ λαβεῖν μεῖζον οὐ δὲ χαρίσασθαι θεῷ σεμνότερον ἀληθείας 0 .
τ ἄλλα μὲν γὰρ ἀνθρώποις ὁ θεὸς ὧν δέονται δίδωσιν , νοῦ δὲ καὶ φρονήσεως μεταδίδωσιν , οἰκεῖα κεκτημένος ταῦτα καὶ χρώμενος .
οὐ γὰρ ἀργύρῳ καὶ χρυσῷ μακάριον τὸ θεῖον , οὐ δὲ βρονταῖς καὶ κεραυνοῖς ἰσχυρόν , ἀλλ ἐπιστήμῃ καὶ φρονήσει 0 1 .
καὶ τοῦτο κάλλιστα πάντων Ὅμηρος ὧν εἴρηκε περὶ θεῶν ἀναφθεγξάμενος ἦ μὰν ἀμφοτέροισιν ὁμὸν γένος ἠδ ἴα πάτρη , ἀλλὰ Ζεὺς πρότερος γεγόνει καὶ πλείονα ᾔδει , σεμνοτέραν ἀπέφηνε τὴν τοῦ Διὸς ἡγεμονίαν , ἐπιστήμῃ καὶ σοφίᾳ πρεσβυτέραν οὖσαν .
οἶμαι δὲ καὶ τῆς αἰωνίου ζωῆς , ἣν ὁ θεὸς εἴληχεν , εὔδαιμον εἶναι τὸ τῇ γνώσει μὴ προαπολείπειν τὰ γιγνόμενα ·
τοῦ δὲ γιγνώσκειν τὰ ὄντα καὶ φρονεῖν ἀφαιρεθέντος , οὐ βίον ἀλλὰ χρόνον εἶναι τὴν ἀθανασίαν 0 .
διὸ θειότητος ὄρεξίς ἐστιν ἡ τῆς ἀληθείας μάλιστα δὲ τῆς περὶ θεῶν ἔφεσις , ὥσπερ ἀνάληψιν ἱερῶν τὴν μάθησιν ἔχουσα καὶ τὴν ζήτησιν , ἁγνείας τε πάσης καὶ νεωκορίας ἔργον ὁσιώτερον , οὐχ ἥκιστα δὲ τῇ θεῷ ταύτῃ κεχαρισμένον , ἣν σὺ θεραπεύεις ἐξαιρέτως σοφὴν καὶ φιλόσοφον οὖσαν , ὡς τ οὔνομά γε φράζειν ἔοικε , παντὸς μᾶλλον αὐτῇ τὸ εἰδέναι καὶ τὴν ἐπιστήμην προσήκουσαν 0 1 2 .
ἑλληνικὸν γὰρ ἡ Ἶσίς ἐστι καὶ ὁ Τυφὼν , ὢν πολέμιος τῇ θεῷ καὶ δι ἄγνοιαν καὶ ἀπάτην τετυφωμένος καὶ διασπῶν καὶ ἀφανίζων τὸν ἱερὸν λόγον , ὃν ἡ θεὸς συνάγει καὶ συντίθησι καὶ παραδίδωσι τοῖς τελουμένοις θειώσεως , σώφρονι μὲν ἐνδελεχῶς διαίτῃ καὶ βρωμάτων πολλῶν καὶ ἀφροδισίων ἀποχαῖς κολουούσης τὸ ἀκόλαστον καὶ φιλήδονον , ἀθρύπτους δὲ καὶ στερρὰς ἐν ἱεροῖς λατρείας ἐθιζούσης ὑπομένειν , ὧν τέλος ἐστὶν ἡ τοῦ πρώτου καὶ κυρίου καὶ νοητοῦ γνῶσις , ὃν ἡ θεὸς παρακαλεῖ ζητεῖν παρ αὐτῇ καὶ μετ αὐτῆς ὄντα καὶ συνόντα .
τοῦ δ ἱεροῦ τ οὔνομα καὶ σαφῶς ἐπαγγέλλεται καὶ γνῶσιν καὶ εἴδησιν τοῦ ὄντος .
ὀνομάζεται γὰρ Ἰσεῖον ὡς εἰσομένων τὸ ὄν , ἂν μετὰ λόγου καὶ ὁσίως εἰς τὰ ἱερὰ παρέλθωμεν τῆς θεοῦ .
ἔτι πολλοὶ μὲν Ἑρμοῦ , πολλοὶ δὲ Προμηθέως ἱστορήκασιν αὐτὴν θυγατέρα 0 ·
ὧν τὸν μὲν ἕτερον σοφίας καὶ προνοίας , Ἑρμῆν δὲ γραμματικῆς καὶ μουσικῆς εὑρετὴν νομίζοντες 0 1 2 .
διὸ καὶ τῶν ἐν Ἑρμοῦ πόλει Μουσῶν τὴν προτέραν Ἶσιν ἅμα καὶ Δικαιοσύνην καλοῦσι , σοφὴν οὖσαν , ὥσπερ εἴρηται , καὶ δεικνύουσαν τὰ θεῖα τοῖς ἀληθῶς καὶ δικαίως ἱεραφόροις καὶ ἱεροστόλοις προσαγορευομένοις .
οὗτοι δ εἰσὶν οἱ τὸν ἱερὸν λόγον περὶ θεῶν πάσης καθαρεύοντα δεισιδαιμονίας καὶ περιεργίας ἐν τῇ ψυχῇ φέροντες ὥσπερ ἐν κίστῃ καὶ περιστέλλοντες , τὰ μὲν μέλανα καὶ σκιώδη τὰ δὲ φανερὰ καὶ λαμπρὰ τῆς περὶ θεῶν ὑποδηλοῦντα οἰήσεως , οἷα καὶ περὶ τὴν ἐσθῆτα τὴν ἱερὰν ἀποφαίνεται 0 .
διὸ καὶ τὸ κοσμεῖσθαι τούτοις τοὺς ἀποθανόντας Ἰσιακοὺς σύμβολόν ἐστι τοῦτον τὸν λόγον εἶναι μετ αὐτῶν , καὶ τοῦτον ἔχοντας ἄλλο δὲ μηδὲν ἐκεῖ βαδίζειν .
οὔ τε γὰρ φιλοσόφους πωγωνοτροφίαι , ὦ Κλέα , καὶ τριβωνοφορίαι ποιοῦσιν , οὔ τ Ἰσιακοὺς αἱ λινοστολίαι καὶ ξυρήσεις 0 ·
ἀλλ Ἰσιακός ἐστιν ὡς ἀληθῶς ὁ τὰ δεικνύμενα καὶ δρώμενα περὶ τοὺς θεοὺς τούτους , ὅταν νόμῳ παραλάβῃ , λόγῳ ζητῶν καὶ φιλοσοφῶν περὶ τῆς ἐν αὐτοῖς ἀληθείας .
ἐπεὶ τούς γε πολλοὺς καὶ τὸ κοινότατον τοῦτο καὶ σμικρότατον λέληθεν , ἐφ ὅτῳ τὰς τρίχας οἱ ἱερεῖς ἀποτίθενται καὶ λινᾶς ἐσθῆτας φοροῦσιν ·
οἱ μὲν γὰρ οὐ δ ὅλως φροντίζουσιν εἰδέναι περὶ τούτων , οἱ δὲ τῶν μὲν ἐρίων ὥσπερ τῶν κρεῶν , σεβομένους τὸ πρόβατον , ἀπέχεσθαι λέγουσι , ξυρεῖσθαι δὲ τὰς κεφαλὰς διὰ τὸ πένθος , φορεῖν δὲ τὰ λινᾶ διὰ τὴν χρόαν , ἣν τὸ λίνον ἀνθοῦν ἀνίησι τῇ περιεχούσῃ τὸν κόσμον αἰθερίῳ χαροπότητι προσεοικυῖαν 0 .
ἡ δ ἀληθὴς αἰτία μία πάντων ἐστί ·
καθαροῦ γάρ , ᾗ φησιν ὁ Πλάτων , οὐ θεμιτὸν ἅπτεσθαι μὴ καθαρῷ 0 ·
περίσσωμα δὲ τροφῆς καὶ σκύβαλον οὐδὲν ἁγνὸν οὐ δὲ καθαρόν ἐστιν ·
ἐκ δὲ περιττωμάτων ἔρια καὶ λάχναι καὶ τρίχες καὶ ὄνυχες ἀναφύονται καὶ βλαστάνουσι .
γελοῖον οὖν ἦν τὰς μὲν αὑτῶν τρίχας ἐν ταῖς ἁγνείαις ἀποτίθεσθαι ξυρουμένους καὶ λειαινομένους πᾶν ὁμαλῶς τὸ σῶμα , τὰς δὲ τῶν θρεμμάτων ἀμπέχεσθαι καὶ φορεῖν ·
καὶ γὰρ τὸν Ἡσίοδον οἴεσθαι δεῖ λέγοντα μη δ ἀπὸ πεντόζοιο θεῶν ἐν δαιτὶ θαλείῃ αὖον ἀπὸ χλωροῦ τάμνειν αἴθωνι σιδήρῳ διδάσκειν ὅτι δεῖ καθαροὺς τῶν τοιούτων γενομένους ἑορτάζειν , οὐκ ἐν αὐταῖς ταῖς ἱερουργίαις χρῆσθαι καθάρσει καὶ ἀφαιρέσει τῶν περιττωμάτων .
τὸ δὲ λίνον φύεται μὲν ἐξ ἀθανάτου τῆς γῆς καὶ καρπὸν ἐδώδιμον ἀναδίδωσι , λιτὴν δὲ παρέχει καὶ καθαρὰν ἐσθῆτα καὶ τῷ σκέποντι μὴ βαρύνουσαν , εὐάρμοστον δὲ πρὸς πᾶσαν ὥραν , ἥκιστα δὲ φθειροποιόν , ὡς λέγουσι 0 ·
περὶ ὧν ἕτερος λόγος 0 .
οἱ δ ἱερεῖς οὕτω δυσχεραίνουσι τὴν τῶν περιττωμάτων φύσιν , ὥστε μὴ μόνον παραιτεῖσθαι τῶν ὀσπρίων τὰ πολλὰ καὶ τῶν κρεῶν τὰ μήλεια καὶ ὕεια , πολλὴν ποιοῦντα περίττωσιν , ἀλλὰ καὶ τοὺς ἅλας τῶν σιτίων ἐν ταῖς ἁγνείαις ἀφαιρεῖν , ἄλλας τε πλείονας αἰτίας ἔχοντας καὶ τὸ ποτικωτέρους καὶ βρωτικωτέρους ποιεῖν ἐπιθήγοντας τὴν ὄρεξιν .
τὸ γάρ , ὡς Ἀρισταγόρας ἔλεγε , διὰ τὸ πηγνυμένοις πολλὰ τῶν μικρῶν ζῴων ἐναποθνήσκειν ἁλισκόμενα μὴ καθαροὺς λογίζεσθαι τοὺς ἅλας εὔηθές ἐστι .
λέγονται δὲ καὶ τὸν Ἆπιν ἐκ φρέατος ἰδίου ποτίζειν , τοῦ δὲ Νείλου παντάπασιν ἀπείργειν , οὐ μιαρὸν ἡγούμενοι τὸ ὕδωρ διὰ τὸν κροκόδειλον , ὡς ἔνιοι νομίζουσιν οὐδὲν γὰρ οὕτω τίμιον Αἰγυπτίοις , ὡς ὁ Νεῖλος ἀλλὰ πιαίνειν δοκεῖ καὶ μάλιστα πολυσαρκίαν ποιεῖν τὸ Νειλῷον ὕδωρ πινόμενον 0 .
οὐ βούλονται δὲ τὸν Ἆπιν οὕτως ἔχειν οὐ δ ἑαυτούς , ἀλλ εὐσταλῆ καὶ κοῦφα ταῖς ψυχαῖς περικεῖσθαι τὰ σώματα καὶ μὴ πιέζειν μη δὲ καταθλίβειν ἰσχύοντι τῷ θνητῷ καὶ βαρύνοντι τὸ θεῖον .
οἶνον δ οἱ μὲν ἐν Ἡλίου πόλει θεραπεύοντες τὸν θεὸν οὐκ εἰσφέρουσι τὸ παράπαν εἰς τὸ ἱερόν , ὡς οὐ προσῆκον ἡμέρας πίνειν , τοῦ κυρίου καὶ βασιλέως ἐφορῶντος ·
οἱ δ ἄλλοι χρῶνται μὲν ὀλίγῳ δέ .
πολλὰς δ ἀοίνους ἁγνείας ἔχουσιν , ἐν αἷς φιλοσοφοῦντες καὶ μανθάνοντες καὶ διδάσκοντες τὰ θεῖα διατελοῦσιν .
οἱ δὲ βασιλεῖς καὶ μετρητὸν ἔπινον ἐκ τῶν ἱερῶν γραμμάτων , ὡς Ἑκαταῖος ἱστόρηκεν , ἱερεῖς ὄντες ·
ἤρξαντο δὲ πίνειν ἀπὸ Ψαμμητίχου , πρότερον δ οὐκ ἔπινον οἶνον οὐ δ ἔσπενδον ὡς φίλιον θεοῖς , ἀλλ ὡς αἷμα τῶν πολεμησάντων ποτὲ τοῖς θεοῖς , ἐξ ὧν οἴονται πεσόντων καὶ τῇ γῇ συμμιγέντων ἀμπέλους γενέσθαι 0 1 ·
διὸ καὶ τὸ μεθύειν ἔκφρονας ποιεῖν καὶ παραπλῆγας , ἅτε δὴ τῶν προγόνων τοῦ αἵματος ἐμπιπλαμένους 0 .
ταῦτα μὲν οὖν Εὔδοξος ἐν τῇ δευτέρᾳ τῆς περιόδου λέγεσθαί φησιν οὕτως ὑπὸ τῶν ἱερέων .
ἰχθύων δὲ θαλαττίων πάντες μὲν οὐ πάντων ἀλλ ἐνίων ἀπέχονται , καθάπερ Ὀξυρυγχῖται τῶν ἀπ ἀγκίστρου 0 ·
σεβόμενοι γὰρ τὸν ὀξύρυγχον ἰχθὺν δεδίασι μή ποτε τὸ ἄγκιστρον οὐ καθαρόν ἐστιν ὀξυρύγχου περιπεσόντος αὐτῷ .
συηνῖται δὲ φάγρου ·
δοκεῖ γὰρ ἐπιόντι τῷ Νείλῳ συνεπιφαίνεσθαι , καὶ τὴν αὔξησιν ἀσμένοις φράζειν αὐτάγγελος ὁρώμενος .
οἱ δ ἱερεῖς ἀπέχονται πάντων ·
πρώτου δὲ μηνὸς ἐνάτῃ τῶν ἄλλων Αἰγυπτίων ἑκάστου πρὸ τῆς αὐλείου θύρας ὀπτὸν ἰχθὺν κατεσθίοντος , οἱ ἱερεῖς οὐ γεύονται μὲν κατακάουσι δὲ πρὸ τῶν θυρῶν τοὺς ἰχθῦς , δύο λόγους ἔχοντες , ὧν τὸν μὲν ἱερὸν καὶ περιττὸν αὖθις ἀναλήψομαι , συνᾴδοντα τοῖς περὶ Ὀσίριδος καὶ Τυφῶνος ὁσίως φιλοσοφουμένοις ·
ὁ δ ἐμφανὴς καὶ πρόχειρος οὐκ ἀναγκαῖον οὐ δ ἀπερίεργον ὄψον ἀποφαίνων τὸν ἰχθύν , Ὁμήρῳ μαρτυρεῖ μή τε Φαίακας τοὺς ἁβροβίους μή τε τοὺς Ἰθακησίους ἀνθρώπους νησιώτας ἰχθύσι χρωμένους ποιοῦντι μή τε τοὺς Ὀδυσσέως ἑταίρους ἐν πλῷ τοσούτῳ καὶ ἐν θαλάττῃ πρὶν εἰς ἐσχάτην ἐλθεῖν ἀπορίαν 0 .
ὅλως δὲ καὶ τὴν θάλατταν ἐκ πυρὸς ἡγοῦνται καὶ παρωρισμένην , οὐ δὲ μέρος οὐ δὲ στοιχεῖον ἀλλ ἀλλοῖον περίττωμα διεφθορὸς καὶ νοσῶδες 0 .
οὐδὲν γὰρ ἄλογον οὐ δὲ μυθῶδες οὐ δ ὑπὸ δεισιδαιμονίας , ὥσπερ ἔνιοι νομίζουσιν , ἐγκατεστοιχειοῦτο ταῖς ἱερουργίαις , ἀλλὰ τὰ μὲν ἠθικὰς ἔχοντα καὶ χρειώδεις αἰτίας , τὰ δ οὐκ ἄμοιρα κομψότητος ἱστορικῆς ἢ φυσικῆς ἐστιν , οἷον τὸ περὶ κρομμύου 0 .
τὸ γὰρ ἐμπεσεῖν εἰς τὸν ποταμὸν καὶ ἀπολέσθαι τὸν τῆς Ἴσιδος τρόφιμον Δίκτυν τῶν κρομμύων ἐπιδρασσόμενον ἐσχάτως ἀπίθανον 0 ·
οἱ δ ἱερεῖς ἀφοσιοῦνται καὶ δυσχεραίνουσι τὸ κρόμμυον παραφυλάττοντες , ὅτι τῆς σελήνης φθινούσης μόνον εὐτροφεῖν τοῦτο καὶ τεθηλέναι πέφυκεν .
ἔστι δὲ πρόσφορον οὔ θ ἁγνεύουσιν οὔ θ ἑορτάζουσι , τοῖς μὲν ὅτι διψῆν , τοῖς δ ὅτι δακρύειν ποιεῖ τοὺς προσφερομένους 0 1 .
ὁμοίως δὲ καὶ τὴν ὗν ἀνίερον ζῷον ἡγοῦνται ·
ὡς μάλιστα γὰρ ὀχεύεσθαι δοκεῖ τῆς σελήνης φθινούσης ·
καὶ τῶν τὸ γάλα πινόντων ἐξανθεῖ τὰ σώματα λέπραν καὶ ψωρικὰς τραχύτητας , τὸν δὲ λόγον , ὃν θύοντες ἅπαξ ὗν ἐν πανσελήνῳ καὶ ἐσθίοντες ἐπιλέγουσιν , ὡς ὁ Τυφὼν ὗν διώκων πρὸς τὴν πανσέληνον εὗρε τὴν ξυλίνην σορόν , ἐν ᾗ τὸ σῶμα τοῦ Ὀσίριδος ἔκειτο , καὶ διέρριψεν , οὐ πάντες ἀποδέχονται , παρακουσμάτιον ὥσπερ ἄλλα πολλὰ νομίζοντες 0 ·
ἀλλὰ τρυφήν τε καὶ πολυτέλειαν καὶ ἡδυπάθειαν οὕτω προβάλλεσθαι τοὺς παλαιοὺς λέγουσιν , ὥστε καὶ στήλην ἔφασαν ἐν Θήβαις ἐν τῷ ἱερῷ κεῖσθαι κατάρας ἐγγεγραμμένας ἔχουσαν κατὰ Μείνιος τοῦ βασιλέως , ὃς πρῶτος Αἰγυπτίους τῆς ἀπλούτου καὶ ἀχρημάτου καὶ λιτῆς ἀπήλλαξε διαίτης .
λέγεται δὲ καὶ Τέχνακτις ὁ Βοκχόρεως πατὴρ στρατεύων ἐπ Ἄραβας , τῆς ἀποσκευῆς βραδυνούσης , ἡδέως τῷ προστυχόντι σιτίῳ χρησάμενος , εἶτα κοιμηθεὶς βαθὺν ὕπνον ἐπὶ στιβάδος , ἀσπάσασθαι τὴν εὐτέλειαν ·
ἐκ δὲ τούτου καταράσασθαι τῷ Μεινίῳ , καὶ τῶν ἱερέων ἐπαινεσάντων στηλιτεῦσαι τὴν κατάραν .
οἱ δὲ βασιλεῖς ἀπεδείκνυντο μὲν ἐκ τῶν ἱερέων ἢ τῶν μαχίμων , τοῦ μὲν δι ἀνδρείαν τοῦ δὲ διὰ σοφίαν γένους ἀξίωμα καὶ τιμὴν ἔχοντος 0 .
ὁ δ ἐκ μαχίμων ἀποδεδειγμένος εὐθὺς ἐγίγνετο τῶν ἱερέων καὶ μετεῖχε τῆς φιλοσοφίας , ἐπικεκρυμμένης τὰ πολλὰ μύθοις καὶ λόγοις ἀμυδρὰς ἐμφάσεις τῆς ἀληθείας καὶ διαφάσεις ἔχουσιν , ὥσπερ ἀμέλει καὶ παραδηλοῦσιν αὐτοὶ πρὸ τῶν ἱερῶν τὰς σφίγγας ἐπιεικῶς ἱστάντες , ὡς αἰνιγματώδη σοφίαν τῆς θεολογίας αὐτῶν ἐχούσης .
τὸ δ ἐν Σάι τῆς Ἀθηνᾶς , ἣν καὶ Ἶσιν νομίζουσιν , ἕδος ἐπιγραφὴν εἶχε τοιαύτην ἐγώ εἰμι πᾶν τὸ γεγονὸς καὶ ὂν καὶ ἐσόμενον καὶ τὸν ἐμὸν πέπλον οὐδείς πω θνητὸς ἀπεκάλυψεν ἔτι δὲ τῶν πολλῶν νομιζόντων ἴδιον παρ Αἰγυπτίοις ὄνομα τοῦ Διὸς εἶναι τὸν Ἀμοῦν  ὃ παράγοντες ἡμεῖς Ἄμμωνα λέγομεν  , Μανεθὼς μὲν ὁ Σεβεννύτης τὸ κεκρυμμένον οἴεται καὶ τὴν κρύψιν ὑπὸ ταύτης δηλοῦσθαι τῆς φωνῆς ·
ἑκαταῖος δ ὁ Ἀβδηρίτης φησὶ τούτῳ καὶ πρὸς ἀλλήλους τῷ ῥήματι χρῆσθαι τοὺς Αἰγυπτίους , ὅταν τινὰ προσκαλῶνται ·
προσκλητικὴν γὰρ εἶναι τὴν φωνήν 0 .
διὸ τὸν πρῶτον θεόν , ὃν τῷ παντὶ τὸν αὐτὸν νομίζουσιν , ὡς ἀφανῆ καὶ κεκρυμμένον ὄντα προσκαλούμενοι καὶ παρακαλοῦντες ἐμφανῆ γενέσθαι καὶ δῆλον αὐτοῖς , Ἀμοῦν λέγουσιν .
ἡ μὲν οὖν εὐλάβεια τῆς περὶ τὰ θεῖα σοφίας Αἰγυπτίων τοσαύτη ἦν .
μαρτυροῦσι δὲ καὶ τῶν Ἑλλήνων οἱ σοφώτατοι , Σόλων Θαλῆς Πλάτων Εὔδοξος Πυθαγόρας , ὡς δ ἔνιοί φασι , καὶ Λυκοῦργος , εἰς Αἴγυπτον ἀφικόμενοι καὶ συγγενόμενοι τοῖς ἱερεῦσιν .
Εὔδοξος μὲν οὖν Χονούφεώς φασι Μεμφίτου διακοῦσαι , Σόλωνα δὲ Σόγχιτος Σαΐτου , Πυθαγόραν δ Οἰνούφεως Ἡλιοπολίτου 0 1 2 .
μάλιστα δ οὗτος , ὡς ἔοικε , θαυμασθεὶς καὶ θαυμάσας τοὺς ἄνδρας ἀπεμιμήσατο τὸ συμβολικὸν αὐτῶν καὶ μυστηριῶδες , ἀναμίξας αἰνίγμασι τὰ δόγματα ·
τῶν γὰρ καλουμένων ἱερογλυφικῶν γραμμάτων οὐδὲν ἀπολείπει τὰ πολλὰ τῶν Πυθαγορικῶν παραγγελμάτων , οἷόν ἐστι τὸ μὴ ἐσθίειν ἐπὶ δίφρου μη δ ἐπὶ χοίνικος καθῆσθαι μη δὲ φοίνικα φυτεύειν μη δὲ πῦρ μαχαίρᾳ σκαλεύειν ἐν οἰκίᾳ δοκῶ δ ἔγωγε καὶ τὸ τὴν μονάδα τοὺς ἄνδρας ὀνομάζειν Ἀπόλλωνα καὶ τὴν δυάδα Ἄρτεμιν , Ἀθηνᾶν δὲ τὴν ἑβδομάδα , Ποσειδῶνα δὲ τὸν πρῶτον κύβον , ἐοικέναι τοῖς ἐπὶ τῶν ἱερῶν ἱδρυμένοις καὶ δρωμένοις νὴ Δία καὶ γραφομένοις 0 .
τὸν γὰρ βασιλέα καὶ κύριον Ὄσιριν ὀφθαλμῷ καὶ σκήπτρῳ γράφουσιν ·
ἔνιοι δὲ καὶ τ οὔνομα διερμηνεύουσι πολυόφθαλμον , ὡς τοῦ μὲν ος , τὸ πολύ , τοῦ δ ιρι τὸν ὀφθαλμὸν Αἰγυπτίᾳ γλώττῃ φράζοντος τὸν δ οὐρανὸν ὡς ἀγήρων δι ἀιδιότητα καρδίᾳ θυμὸν ἐσχάρας ὑποκειμένης 0 1 2 .
ἐν δὲ Θήβαις εἰκόνες ἦσαν ἀνακείμεναι δικαστῶν ἄχειρες , ἡ δὲ τοῦ ἀρχιδικαστοῦ καταμύουσα τοῖς ὄμμασιν , ὡς ἄδωρον ἅμα τὴν δικαιοσύνην καὶ ἀνέντευκτον οὖσαν 0 .
τοῖς δὲ μαχίμοις κάνθαρος ἦν γλυφὴ σφραγῖδος ·
οὐ γὰρ ἔστι κάνθαρος θῆλυς , ἀλλὰ πάντες ἄρσενες 0 .
τίκτουσι δὲ τὸν γόνον εἰς ὕλην , ἣν σφαιροποιοῦσιν , οὐ τροφῆς μᾶλλον ἢ γενέσεως χώραν παρασκευάζοντες .
ὅταν οὖν ἃ μυθολογοῦσιν Αἰγύπτιοι περὶ τῶν θεῶν ἀκούσῃς , πλάνας καὶ διαμελισμοὺς καὶ πολλὰ τοιαῦτα παθήματα , δεῖ τῶν προειρημένων μνημονεύειν καὶ μηδὲν οἴεσθαι τούτων λέγεσθαι γεγονὸς οὕτω καὶ πεπραγμένον .
οὐ γὰρ τὸν κύνα κυρίως Ἑρμῆν λέγουσιν , ἀλλὰ τοῦ ζῴου τὸ φυλακτικὸν καὶ τὸ ἄγρυπνον καὶ τὸ φιλόσοφον , γνώσει καὶ ἀγνοίᾳ τὸ φίλον καὶ τὸ ἐχθρὸν ὁρίζοντος , ᾗ φησιν ὁ Πλάτων , τῷ λογιωτάτῳ τῶν θεῶν συνοικειοῦσιν .
οὐ δὲ τὸν ἥλιον ἐκ λωτοῦ νομίζουσι βρέφος ἀνίσχειν νεογνόν , ἀλλ οὕτως ἀνατολὴν ἡλίου γράφουσι , τὴν ἐξ ὑγρῶν ἡλίου γιγνομένην ἄναψιν αἰνιττόμενοι .
καὶ γὰρ τὸν ὠμότατον Περσῶν βασιλέα καὶ φοβερώτατον Ὦχον ἀποκτείναντα πολλούς , τέλος δὲ καὶ τὸν Ἆπιν ἀποσφάξαντα καὶ καταδειπνήσαντα μετὰ τῶν φίλων , ἐκάλεσαν μάχαιραν , καὶ καλοῦσι μέχρι νῦν οὕτως ἐν τῷ καταλόγῳ τῶν βασιλέων , οὐ κυρίως δήπου τὴν οὐσίαν αὐτοῦ σημαίνοντες , ἀλλὰ τοῦ τρόπου τὴν σκληρότητα καὶ κακίαν ὀργάνῳ φονικῷ παρεικάζοντες .
οὕτω δὴ τὰ περὶ θεῶν ἀκούσασα καὶ δεχομένη παρὰ τῶν ἐξηγουμένων τὸν μῦθον ὁσίως καὶ φιλοσόφως , καὶ δρῶσα μὲν ἀεὶ καὶ διαφυλάττουσα τῶν ἱερῶν τὰ νενομισμένα , τοῦ δ ἀληθῆ δόξαν ἔχειν περὶ θεῶν μηδὲν οἰομένη μᾶλλον αὐτοῖς μή τε θύσειν μή τε ποιήσειν κεχαρισμένον , οὐδὲν ἔλαττον ἀποφεύξῃ κακὸν ἀθεότητος δεισιδαιμονίαν .
λέγεται δ ὁ μῦθος οὗτος ἐν βραχυτάτοις ὡς ἔνεστι μάλιστα , τῶν ἀχρήστων σφόδρα καὶ περιττῶν ἀφαιρεθέντων .
τῆς Ῥέας φασὶ κρύφα τῷ Κρόνῳ συγγενομένης , αἰσθόμενον ἐπαράσασθαι τὸν Ἥλιον αὐτῇ μή τε μηνὶ μή τ ἐνιαυτῷ τεκεῖν ἐρῶντα δὲ τὸν Ἑρμῆν τῆς θεοῦ συνελθεῖν , εἶτα παίξαντα πέττια πρὸς τὴν Σελήνην καὶ ἀφελόντα τῶν φώτων ἑκάστου τὸ ἑβδομηκοστόν , ἐκ πάντων ἡμέρας πέντε συνελεῖν καὶ ταῖς ἑξήκοντα καὶ τριακοσίαις ἐπαγαγεῖν , ἃς νῦν ἐπαγομένας Αἰγύπτιοι καλοῦσι καὶ τῶν θεῶν γενεθλίους ἄγουσι .
τῇ μὲν πρώτῃ τὸν Ὄσιριν γενέσθαι , καὶ φωνὴν αὐτῷ τεχθέντι συνεκπεσεῖν , ὡς ὁ πάντων κύριος εἰς φῶς πρόεισιν 0 .
ἔνιοι δὲ Παμύλην τινὰ λέγουσιν ἐν Θήβαις ὑδρευόμενον ἐκ τοῦ ἱεροῦ τοῦ Διὸς φωνὴν ἀκοῦσαι διακελευομένην ἀνειπεῖν μετὰ βοῆς , ὅτι μέγας βασιλεὺς εὐεργέτης Ὄσιρις γέγονε ·
καὶ διὰ τοῦτο θρέψαι τὸν Ὄσιριν , ἐγχειρίσαντος αὐτῷ τοῦ Κρόνου , καὶ τὴν τῶν Παμυλίων ἑορτὴν αὐτῷ τελεῖσθαι , Φαλληφορίοις ἐοικυῖαν 0 .
τῇ δὲ δευτέρᾳ τὸν Ἀρούηριν , ὃν Ἀπόλλωνα , ὃν καὶ πρεσβύτερον Ὧρον ἔνιοι καλοῦσι 0 ·
τῇ τρίτῃ δὲ Τυφῶνα μὴ καιρῷ μη δὲ κατὰ χώραν , ἀλλ ἀναρρήξαντα πληγῇ διὰ τῆς πλευρᾶς ἐξαλέσθαι 0 ·
τετάρτῃ δὲ τὴν Ἶσιν ἐν πανύγροις γενέσθαι 0 ·
τῇ δὲ πέμπτῃ Νέφθυν , ἣν καὶ Τελευτὴν καὶ Ἀφροδίτην , ἔνιοι δὲ καὶ Νίκην ὀνομάζουσιν 0 .
εἶναι δὲ τὸν μὲν Ὄσιριν ἐξ Ἡλίου καὶ τὸν Ἀρούηριν , ἐκ δὲ Ἑρμοῦ τὴν Ἶσιν , ἐκ δὲ τοῦ Κρόνου τὸν Τυφῶνα καὶ τὴν Νέφθυν , διὸ καὶ τὴν τρίτην τῶν ἐπαγομένων ἀποφράδα νομίζοντες οἱ βασιλεῖς οὐκ ἐχρημάτιζον οὐ δ ἐθεράπευον αὑτοὺς μέχρι νυκτός 0 1 2 .
γήμασθαι δὲ τῷ Τυφῶνι τὴν Νέφθυν .
ἶσιν δὲ καὶ Ὄσιριν ἐρῶντας ἀλλήλων καὶ πρὶν ἢ γενέσθαι κατὰ γαστρὸς ὑπὸ σκότῳ συνεῖναι 0 .
ἔνιοι δέ φασι καὶ τὸν Ἀούηριν οὕτω γεγονέναι καὶ καλεῖσθαι πρεσβύτερον Ὧρον ὑπ Αἰγυπτίων , Ἀπόλλωνα δ ὑφ Ἑλλήνων .
βασιλεύοντα δ Ὄσιριν Αἰγυπτίους μὲν εὐθὺς ἀπόρου βίου καὶ θηριώδους ἀπαλλάξαι , καρπούς τε δείξαντα καὶ νόμους θέμενον αὐτοῖς καὶ θεοὺς διδάξαντα τιμᾶν ·
ὕστερον δὲ γῆν πᾶσαν ἡμερούμενον ἐπελθεῖν , ἐλάχιστα μὲν ὅπλων δεηθέντα , πειθοῖ δὲ τοὺς πλείστους καὶ λόγῳ μετ ᾠδῆς καὶ πάσης μουσικῆς θελγομένους προσαγόμενον ·
ὅθεν Ἕλλησι δόξαι Διονύσῳ τὸν αὐτὸν εἶναι 0 .
τυφῶνα δ ἀπόντος μὲν οὐδὲν νεωτερίζειν , διὰ τὸ τὴν Ἶσιν εὖ μάλα φυλάττεσθαι καὶ προσέχειν ἐγκρατῶς ἔχουσαν , ἐπανελθόντι δὲ δόλον μηχανᾶσθαι , συνωμότας ἄνδρας ἑβδομήκοντα καὶ δύο πεποιημένον καὶ συνεργὸν ἔχοντα βασίλισσαν ἐξ Αἰθιοπίας παροῦσαν , ἣν ὀνομάζουσιν Ἀσώ 0 ·
τοῦ δ Ὀσίριδος ἐκμετρησάμενον λάθρα τὸ σῶμα καὶ κατασκευάσαντα πρὸς τὸ μέγεθος λάρνακα καλὴν καὶ κεκοσμημένην περιττῶς εἰσενεγκεῖν εἰς τὸ συμπόσιον .
ἡσθέντων δὲ τῇ ὄψει καὶ θαυμασάντων , ὑποσχέσθαι τὸν Τυφῶνα μετὰ παιδιᾶς , ὃς ἂν ἐγκατακλιθεὶς ἐξισωθῇ , διδόναι δῶρον αὐτῷ τὴν λάρνακα .
πειρωμένων δὲ πάντων καθ ἕκαστον , ὡς οὐδεὶς ἐνήρμοττεν , ἐμβάντα τὸν Ὄσιριν κατακλιθῆναι .
τοὺς δὲ συνόντας ἐπιδραμόντας ἐπιρράξαι τὸ πῶμα καί , τῶν μὲν γόμφοις καταλαβόντων ἔξωθεν , τῶν δὲ θερμοῦ μολίβδου καταχεαμένων , ἐπὶ τὸν ποταμὸν ἐξενεγκεῖν καὶ μεθεῖναι διὰ τοῦ Τανιτικοῦ στόματος εἰς τὴν θάλασσαν , ὃ διὰ τοῦτο μισητὸν ἔτι νῦν καὶ κατάπτυστον ὀνομάζειν Αἰγυπτίους 0 .
ταῦτα δὲ πραχθῆναι λέγουσιν ἑβδόμῃ ἐπὶ δέκα μηνὸς Ἀθύρ , ἐν ᾧ τὸν σκορπίον ὁ ἥλιος διέξεισιν , ὄγδοον ἔτος καὶ εἰκοστὸν ἐκεῖνο βασιλεύοντος Ὀσίριδος .
ἔνιοι δὲ βεβιωκέναι φασὶν αὐτόν , οὐ βεβασιλευκέναι χρόνον τοσοῦτον .
πρώτων δὲ τῶν τὸν περὶ Χέμμιν οἰκούντων τόπον Πανῶν καὶ Σατύρων τὸ πάθος αἰσθομένων καὶ λόγον ἐμβαλόντων περὶ τοῦ γεγονότος , τὰς μὲν αἰφνιδίους τῶν ὄχλων ταραχὰς καὶ πτοήσεις ἔτι νῦν διὰ τοῦτο πανικὰς προσαγορεύεσθαι 0 ·
τὴν δ Ἶσιν αἰσθομένην κείρασθαι μὲν ἐνταῦθα τῶν πλοκάμων ἕνα καὶ πένθιμον στολὴν ἀναλαβεῖν , ὅπου τῇ πόλει μέχρι νῦν ὄνομα Κοπτώ .
ἕτεροι δὲ τ οὔνομα σημαίνειν οἴονται στέρησιν ·
τὸ γὰρ ἀποστερεῖν κόπτειν λέγουσι .
πλανωμένην δὲ πάντῃ καὶ ἀποροῦσαν οὐδένα προσελθεῖν ἀπροσαύδητον , ἀλλὰ καὶ παιδαρίοις συντυχοῦσαν ἐρωτᾶν περὶ τῆς λάρνακος 0 ·
τὰ δὲ τυχεῖν ἑωρακότα καὶ φράσαι τὸ στόμα , δι οὗ τὸ ἀγγεῖον οἱ φίλοι τοῦ Τυφῶνος εἰς τὴν θάλασσαν ἔωσαν 0 .
ἐκ τούτου τὰ παιδάρια μαντικὴν δύναμιν ἔχειν οἴεσθαι τοὺς Αἰγυπτίους , καὶ μάλιστα ταῖς τούτων ὀττεύεσθαι κληδόσι παιζόντων ἐν ἱεροῖς καὶ φθεγγομένων ὅ τι ἂν τύχωσι .
αἰσθομένην δὲ τῇ ἀδελφῇ ἐρῶντα συγγεγονέναι δι ἄγνοιαν ὡς ἑαυτῇ τὸν Ὄσιριν , καὶ τεκμήριον ἰδοῦσαν τὸν μελιλώτινον στέφανον , ὃν ἐκεῖνος παρὰ τῇ Νέφθυι κατέλιπε , τὸ παιδίον ζητεῖν  ἐκθεῖναι γὰρ εὐθὺς τεκοῦσαν διὰ φόβον τοῦ Τυφῶνος  0 ·
εὑρεθὲν δὲ χαλεπῶς καὶ μόγις , κυνῶν ἐπαγόντων τὴν Ἶσιν , ἐκτραφῆναι καὶ γενέσθαι φύλακα καὶ ὀπαδὸν αὐτῆς , Ἄνουβιν προσαγορευθέντα , καὶ λεγόμενον τοὺς θεοὺς φρουρεῖν , ὥσπερ οἱ κύνες τοὺς ἀνθρώπους 0 .
ἐκ δὲ τούτου πυθέσθαι περὶ τῆς λάρνακος , ὡς πρὸς τὴν Βύβλου χώραν ὑπὸ τῆς θαλάσσης ἐκκυμανθεῖσαν αὐτὴν ἐρείκῃ τινὶ μαλθακῶς ὁ κλύδων προσέμιξεν 0 ·
ἡ δ ἐρείκη κάλλιστον ἔρνος ὀλίγῳ χρόνῳ καὶ μέγιστον ἀναδραμοῦσα περιέπτυξε καὶ περιέφυ καὶ ἀπέκρυψεν ἐντὸς ἑαυτῆς ·
θαυμάσας δ ὁ βασιλεὺς τοῦ φυτοῦ τὸ μέγεθος καὶ περιτεμὼν τὸν περιέχοντα τὴν σορὸν οὐχ ὁρωμένην κορμὸν ἔρεισμα τῆς στέγῃ ὑπέστησε .
ταῦτά τε πνεύματί φασι δαιμονίῳ φήμης πυθομένην τὴν Ἶσιν εἰς Βύβλον ἀφικέσθαι , καὶ καθίσασαν ἐπὶ κρήνης ταπεινὴν καὶ δεδακρυμένην ἄλλῳ μὲν μηδενὶ προσδιαλέγεσθαι , τῆς δὲ βασιλίδος τὰς θεραπαινίδας ἀσπάζεσθαι καὶ φιλοφρονεῖσθαι τήν τε κόμην παραπλέκουσαν αὐτῶν καὶ τῷ χρωτὶ θαυμαστὴν εὐωδίαν ἐπιπνέουσαν ἀφ ἑαυτῆς .
ἰδούσης δὲ τῆς βασιλίδος τὰς θεραπαινίδας , ἵμερον ἐμπεσεῖν τῆς ξένης τῶν τε τριχῶν τοῦ τε χρωτὸς ἀμβροσίαν πνέοντος 0 ·
οὕτω δὲ μεταπεμφθεῖσαν καὶ γενομένην συνήθη ποιήσασθαι τοῦ παιδίου τίτθην 0 .
ὄνομα δὲ τῷ μὲν βασιλεῖ Μάλκανδρον εἶναί φασιν ·
αὐτῇ δ οἱ μὲν Ἀστάρτην οἱ δὲ Σάωσιν οἱ δὲ Νεμανοῦν , ὅπερ ἂν Ἕλληνες Ἀθηναΐδα προσείποιεν 0 .
τρέφειν δὲ τὴν Ἶσιν ἀντὶ μαστοῦ τὸν δάκτυλον εἰς τὸ στόμα τοῦ παιδίου διδοῦσαν , νύκτωρ δὲ περικάειν τὰ θνητὰ τοῦ σώματος ·
αὐτὴν δὲ γενομένην χελιδόνα τῇ κίονι περιπέτεσθαι καὶ θρηνεῖν , ἄχρι οὗ τὴν βασίλισσαν παραφυλάξασαν καὶ ἐκκραγοῦσαν , ὡς εἶδε περικαόμενον τὸ βρέφος , ἀφελέσθαι τὴν ἀθανασίαν αὐτοῦ .
τὴν δὲ θεὰν φανερὰν γενομένην αἰτήσασθαι τὴν κίονα τῆς στέγης ·
ὑφελοῦσαν δὲ ῥᾷστα περικόψαι τὴν ἐρείκην , εἶτα ταύτην μὲν ὀθόνῃ περικαλύψασαν καὶ μύρον καταχεαμένην ἐγχειρίσαι τοῖς βασιλεῦσι , καὶ νῦν ἔτι σέβεσθαι Βυβλίους τὸ ξύλον ἐν ἱερῷ κείμενον Ἴσιδος .
τῇ δὲ σορῷ περιπεσεῖν καὶ κωκῦσαι τηλικοῦτον , ὥστε τῶν παίδων τοῦ βασιλέως τὸν νεώτερον ἐκθανεῖν , τὸν δὲ πρεσβύτερον μεθ ἑαυτῆς ἔχουσαν καὶ τὴν σορὸν εἰς πλοῖον ἐνθεμένην ἀναχθῆναι 0 .
τοῦ δὲ Φαίδρου ποταμοῦ πνεῦμα τραχύτερον ἐκθρέψαντος ὑπὸ τὴν ἕω , θυμωθεῖσαν ἀναξηρᾶναι τὸ ῥεῖθρον 0 .
ὅπου δὲ πρῶτον ἐρημίας ἔτυχεν , αὐτὴν καθ ἑαυτὴν γενομένην ἀνοῖξαι τὴν λάρνακα , καὶ τῷ προσώπῳ τὸ πρόσωπον ἐπιθεῖσαν ἀσπάσασθαι καὶ δακρύειν ·
τοῦ δὲ παιδίου σιωπῇ προσελθόντος ἐκ τῶν ὄπισθεν καὶ καταμανθάνοντος , αἰσθομένην μεταστραφῆναι καὶ δεινὸν ὑπ ὀργῆς ἐμβλέψαι 0 .
τὸ δὲ παιδίον οὐκ ἀνασχέσθαι τὸ τάρβος , ἀλλ ἀποθανεῖν 0 .
οἱ δέ φασιν οὐχ οὕτως , ἀλλ ὡς εἴρηται πρότερον ἐκπεσεῖν εἰς τὴν θάλασσαν .
ἔχει δὲ τιμὰς διὰ τὴν θεόν ·
ὃν γὰρ ᾄδουσιν Αἰγύπτιοι παρὰ τὰ συμπόσια Μανέρωτα , τοῦτον εἶναι .
τινὲς δὲ τὸν μὲν παῖδα καλεῖσθαι Παλαιστινὸν ἢ Πηλούσιον , καὶ τὴν πόλιν ἐπώνυμον ἀπ αὐτοῦ γενέσθαι κτισθεῖσαν ὑπὸ τῆς θεοῦ 0 ·
τὸν δ ᾀδόμενον Μανέρωτα πρῶτον εὑρεῖν μουσικὴν ἱστοροῦσιν .
ἔνιοι δέ φασιν ὄνομα μὲν οὐδενὸς εἶναι , διάλεκτον δὲ πίνουσιν ἀνθρώποις καὶ θαλειάζουσι πρέπουσαν αἴσιμα τὰ τοιαῦτα παρείη ·
τοῦτο γὰρ τῷ Μανέρωτι φραζόμενον ἀναφωνεῖν ἑκάστοτε τοὺς Αἰγυπτίους 0 ·
ὥσπερ ἀμέλει καὶ τὸ δεικνύμενον αὐτοῖς εἴδωλον ἀνθρώπου τεθνηκότος ἐν κιβωτίῳ περιφερόμενον οὐκ ἔστιν ὑπόμνημα τοῦ περὶ Ὀσίριδος πάθους , ᾗ τινες ὑπολαμβάνουσιν , ἀλλ οἰνωμένους παρακαλεῖν αὑτοὺς χρῆσθαι τοῖς παροῦσι καὶ ἀπολαύειν , ὡς πάντας αὐτίκα μάλα τοιούτους ἐσομένους , ἄχαριν ἐπίκωμον ἐπεισάγουσι .